寒光閣
作者：朱彥
朝代：宋

paragraphs: 駕舟掠杭越，小泊清溪門。
平生江令尹，邀我谿南園。
丹碧氣成霞，樓疏何鬰盤。
江城春事起，臘候已向殘。
的皪小梅花，暗香媚山樊。
冰髯絕可愛，青士聯蒼官。
君家藝蘭畹，歲久蘭有蓀。
我生真漫浪，嗜好無一存。
尚作山水想，十年勞夢魂。
歷眼滄洲趣，茲盟那可寒。
他年釣竿手，來傍沈郎灘。